Sòm 141 Labib sou Entènèt | Tradiksyon monn nouvo a
Sòm 141​:​1-10
Yon priyè pou mande pwoteksyon
“Se pou priyè m nan tankou lansan” (2)
Koreksyon moun ki jis la bay la tankou luil (5)
Mechan yo ap tonbe nan pwòp pyèj yo (10)
Yon chante David te ekri. 141 O Jewova, mwen rele w+.Tanpri, fè vit vin ede m+.Se pou w koute m lè mwen rele w+. 2 Se pou priyè m nan tankou lansan+ ki byen prepare y ap prezante devan w+.Lè m leve men m anlè pou m priye w, se pou sa tankou ofrann manje angren nan aswè+. 3 Ede m veye bouch mwen, o Jewova,Wi, ede m veye bouch mwen+. 4 Pa kite m gen anvi nan kè m pou m fè sa ki mal+,Pou m ta patisipe nan move zak ansanm ak mechan yo.Fè m pa janm manje bon ti manje yo genyen yo. 5 Si moun ki jis la ta frape m, li t ap montre li gen yon lanmou ki fidèl pou mwen+.Si li ta korije m, se t ap kòmsi li vide luil sou tèt mwen+,E m pa t ap janm anpeche l fè sa+.M ap kontinye priye pou moun sa yo lè malè tonbe sou yo. 6 Menmsi moun nan pèp la ta lage moun k ap jije yo anba nan falèz,Y ap koute pawòl mwen, paske se bon bagay m ap di yo. 7 Menm jan ak yon moun ki vire yon tè e ki kraze moso tè yo pou l gaye yo,Se konsa yo gaye zo nou nan bouch Tonm nan*. 8 Men, je m se sou ou l fikse, o Jewova+, Seyè ki Souvren an.Se nan ou mwen pran refij.Pa retire lavi m*. 9 Pwoteje m pou m pa tonbe nan pyèj yo tann pou mwen an,Nan pyèj mechan yo tann pou mwen an. 10 Tout mechan yo ap tonbe nan pwòp pyèj yo+,Alòske mwen menm, m ap pase bò kote yo san anyen pa rive m.
^ Oswa: “Pa vide nanm mwen”.
Sòm 141